Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

GRADONAČELNIK

KLASA: 400-02/19-01/13

URBROJ: 2177/01-01/01-19-1

Požega, 18. lipnja 2019.

Na temelju članka 44. stavka 1. i članka 48. stavka 1. točke 4. Zakona o lokalnoj i područnoj (regionalnoj) samoupravi (NN, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17.) i članka 61. stavka 3. podstavka 34. i članka 115. Statuta Grada Požege (Službene novine Grada Požege, broj: 3/13.,19/13., 5/14., 19/14., 4/18., 7/18. - pročišćeni tekst i 11/18.), Gradonačelnik Grada Požege, dana 18. lipnja 2019. godine, donosi

IZMJENU PROCEDURE

o postupanju proračunskih korisnika u radu lokalne riznice Grada Požege

I.

Ovom Izmjenom Procedure mijenja se Procedura o postupanju proračunskih korisnika u radu lokalne riznice Grada Požege (Službene novine Grada Požega, broj: 11/15. i 12/18. – u nastavku teksta Procedura).

II.

U točki I. stavak 1. Procedure mijenja se i glasi:

„Ovom Procedurom o postupanju proračunskih korisnika u rada lokalne riznice Grada Požege (u nastavku teksta: Procedura) uređuje se način postupanja proračunskih korisnika i to:

* Gradske knjižnice i čitaonice Požega
* Gradskog kazališta Požega
* Gradskog muzeja Požega
* Dječjeg vrtića Požega
* OŠ Antuna Kanižlića
* OŠ Dobriše Cesarića
* OŠ Julije Kempfa
* Javne ustanove - Sportski objekti Požega
* Javne vatrogasne postrojbe Grada Požege
* Javne ustanove Lokalna razvojna agencija Požega
* Vijeća srpske nacionalne manjine Požega

(u nastavku teksta: Proračunski korisnici) u radu lokalne riznice Grada Požege i reguliranje međusobnih odnosa između Upravnih tijela Grada Požege i Proračunskih korisnika.“

III.

U točki II. stavak 9. Procedure, mijenja se i glasi:

„UOZF koordinator je izrade plana razvojnih programa te objedinjuje prijedloge Upravnih tijela (koji uključuje i prijedloge Proračunskih korisnika) u jedinstveni plan razvojnih programa Grada za naredno trogodišnje razdoblje.“

IV.

U točki X. stavak 1. Procedure mijenja se i glasi:

„Grad će Proračunskim korisnicima na temelju pisanog zahtjeva početkom tekuće godine na temelju naloga izdanog od nadležnog Upravnog odjela iz blagajne Grada isplatiti iznos od 500,00 kn (slovima:petstokuna), osim Gradskoj knjižnici i čitaonici Požega kojoj će se isplatiti iznos od 1.000,00 kn (slovima: tisućukuna). Isplata će se izvršiti u blagajnu Proračunskog korisnika za potrebe redovitog poslovanja. Proračunski korisnik je navedeni iznos obvezan vratiti na jedinstveni račun lokalne riznice Grada Požege, godišnje, odnosno s danom, 31. prosinca tekuće godine.“

V.

Ova Procedura stupa na snagu danom donošenja, a objavit će se u Službenim novinama Grada Požega na web. Stranici Grada Požege.

GRADONAČELNIK

Darko Puljašić, dipl. iur., v.r.